Trzebnica
<s>Trzebnica (njemački: Trebnitz, češki: Třebnice) je grad od 13,343 stanovnika na jugozapadu Poljske u Donjošleskom vojvodstvu.</s>

<s>Geografske karakteristike 
Trzebnica leži udaljena dvadesetak km od Wrocława.</s>

<s>Historija</s>

<s>Osnivanje samostana sa crkvom 1202. čiji su inicijatori i financijeri bili vojvoda Henrik I. Bradati i njegova supruga Hedviga Šleska, bilo je presudno za nastajanje naselja.</s><s>Godinu dana kasnije biskup Ciprijan doveo je Cistercite iz Bamberga.</s><s>Gradnja je dovršena 1218. i tako je Trzebnica postala prva cistercitska opatija u Poljskoj.</s><s>Za ono vrijeme važan vjerski, kulturni i ekonomski centar uz kog je tokom 13. vijek Trzebnica izrasla i dobila gradska prava 1250.</s>

<s>Za vladavine Jana od Češke u 14. vijeku Trzebnica je bila u sastavu Vojvodstva Oleśnica.</s><s>Periodi prosperiteta prekidani su provalama, pljačkama i epidemijama.</s><s>U 15. vijeku grad i opatiju opljačkali su Husiti 1432. i 1433., a nakon tog i Crna regimenta Matije Korvina 1474, a dva puta ga je pogodila epidemija kuge.</s>

<s>Od 1526.</s><s>Šleskom vladaju Habsburgovci, u Trzebnici se podižu nove kuće i osnivaju brojni cehovi.</s><s>Tridesetogodišnji rat  (1618. - 1648.) donio je nova razaranja i gubitke.</s><s>Obnova grada započela je izgradnjom novih zgrada u opatiji u kasnobaroknom stilu, pa je grad 1776. imao 1977 stanovnika.</s>

<s>Kraljevina Pruska anektirala je taj dio Šleske 1740. pa Trzebnica slijedeća dva vijeka bila pod njemačkim utjecajem.</s><s>Isprva je bilo loše, kad su 1810. raspušteni i konfiscirani samostani.</s><s>Kasnije se stanje popravilo razvojem industrije i otvaranjem termi 1888. u koje su dolazili građani Wrocława.</s>

<s>Željeznička pruga do Szczecina podignuta je 1886., električna struja uvedena je 1897. a plin 1910.</s>

<s>Pri samom kraju Drugog svjetskog rata - 25. januara 1945., grad su zauzele jedinice Crvene armije i dobrano ga razorile.</s><s>Nakon rata je obnavljan i značajno proširen.</s>

<s>Pobratimski gradovi 
Trzebnica ima ugovore o partnerstvu sa slijedećim gradovima;
  Kitzingen, Njemačka
  Viniki, Ukrajina</s>

<s>Izvori</s>

<s>Vanjske veze</s>

<s>Gmina Trzebnica</s>

<s>Gradovi u Poljskoj</s>

